Un bărbat de 42 de ani care a venit din Veneţia în 2 martie a fost confirmat, miercuri, cu noul coronavirus. Potrivit Grupului de Comunicare Strategică (GCS), în România sunt în prezent 31 de cazuri confirmate.

GCS a anunţat că bărbatul de 42 de ani din Iaşi a revenit în ţară, din Veneţia, în data de 2 martie, iar debutul bolii ar fi fost în 4 martie.

„Este vorba de un bărbat, 42 ani, confirmat în Iaşi, debut pe 4.03, internat pe 10.03, revenit din Veneţia în 2.03”, anunţă GCS.

În prezent, bărbatul este internat la Spitalul de Boli Infecţioase.

În prezent, în România sunt confirmate 31 de cazuri de coronavirus.